Use Your Illusion II

Use Your Illusion II je album Guns N' Rosesa. To je drugi od dva albuma izdana uz Use Your Illusion turneju. Obdaren singlom You Could Be Mine, Use Your Illusion II je bio malo popularniji od albuma Use Your Illusion I, debitirajući na prvom mjestu na ljestvicama u SAD-u (iako su oba dosegla 7x platinastu prodaju).

 Historija 
Use Your Illusion albumi su bili stilistička prekretnica za Guns N' Roses (vidi Use Your Illusion I za raspravu). U dodatku, Use Your Illusion II je više politički okrenut nego prijašnji radovi, s pjesmama poput "Civil War", obrada Dylanove pjesme "Knockin' on Heaven's Door" i "Get in the Ring" koje sadržavaju teme nasilja, provođenja zakona i medija. Tematski materijal se manje bavi korištenjem droge nego prijašnji albumi.

Prvi singl, "You Could Be Mine", je izdan u julu 1991. i bio je u filmu Terminator 2: Sudnji dan, međutim pjesma nije izdana na soundtracku filma. Bend je također snimio video spot koji uključuje Arnolda Schwarzeneggera kao  Terminatora i zaplet u kojem Axl Rose postaje meta. Stvarna tematika pjesme se bavila Stradlinovom propalom vezom s njegovom bivšom djevojkom Angelom Nicoletti.

Use Your Illusion se mogu gledati kao jedno djelo i određeni elementi sa Use Your Illusion II podupiru ovu trvdnju. Naprimjer, oba albuma imaju verziju pjesme "Don't Cry". Oba albuma također imaju jednu obradu pjesme ; "Live and Let Die" Paula McCartneya (Use Your Illusion I) i "Knockin' on Heaven's Door" Boba Dylana (Use Your Illusion II). Svaki od njih također ima barem jednu pjesmu koju pjevaju ostali članovi benda: glavni vokal na "So Fine" je otpjevao basist Duff McKagan, glavni vokal na "14 Years" je otpjevao Izzy Stradlin (ritam gitarist Izzy Stradlin pjeva i "Dust N' Bones" i "Double Talkin' Jive" na Use Your Illusion I).

"My World," zadnja pjesma, je bila iznenađenje nekim članovima benda. Pjesma je solo Axla Rosa i većina članova nije znala da postoji dok album nije izdan.

U dodatku, neke riječi govore značenje imena benda i nazive albuma:

Iz "Breakdown":
 Funny how everything was roses when we held on to the guns. - Smiješno kako su sve bile ruže kad smo se držali pištolja.
Iz "Locomotive":
 You can use your illusion; Let it take you where it may... - Možeš iskoristiti svoju iluziju; Pusti neka te povede gdje smije...
 I've worked too hard for my illusions just to throw them all away... - Radio sam previše za svoje iluzije da bi ih odbacio...

Napokon, pjesma "Get in the Ring" pljuje po mnogim kritičarima i neprijateljima. Među onima na koje se odnosi poimenice su urednici nekoliko zabavnih časopisa.

 Pjesme 
"Civil War" – 7:36
"14 Years" – 4:17
"Yesterdays" – 3:13
"Knockin' on Heaven's Door" – 5:36
"Get in the Ring" – 5:29
"Shotgun Blues" – 3:23
"Breakdown" – 6:58
"Pretty Tied Up (The Perils Of Rock N' Roll Decadence)" – 4:46
"Locomotive (Complicity)" – 8:42
"So Fine" – 4:04
"Estranged" – 9:23
"You Could Be Mine" – 5:48
"Don't Cry (alternativne riječi)" – 4:40
"My World" – 1:23

 Zasluge 
Axl Rose: vokal, piano, klavijature i ritam mašina na "My World", ritam gitara na "Shotgun Blues"
Slash: gitara, akustična gitara, banjo na "Breakdown"
Izzy Stradlin: gitara, prateći vokal, glavni vokal na "14 Years", sitar na "Pretty Tied Up"
Duff McKagan: bas, prateći vokal, glavni vokal na "So Fine", perkuzije na "Locomotive"
Steven Adler: bubnjevi na "Civil War"
Matt Sorum: bubnjevi, perkuzije, prateći vokal
Dizzy Reed: piano, organ, prateći vokal

Također: 
Howard Teman: piano na "So Fine"
Shannon Hoon: vokal na "Don't Cry"
Johann Langlie: zvučni efekti na "My World"
The Waters: prateći vokal na "Knockin' On Heaven's Door"

Kategorija:Albumi Guns N' Rosesa
Kategorija:Albumi iz 1991.